|  |  |
| --- | --- |
|  | Studienævn for Religionsstudier |
|  | Dato: 29-10-2019 |
|  | Tidsrum: 10.15 – 12.00Lokale: Mellemøststudiers Mødelokale |

Dagsorden

**1. Godkendelse af dagsorden (bilag)**

**2. Godkendelse af referat (bilag)**

**3. Meddelelser**

1. Nyt fra studieleder
2. Nyt fra studienævnssekretær
3. Nyt fra studiesekretær
4. Nyt fra faglig vejleder
5. Nyt fra fagråd
6. Nyt fra RELIGIO

**4. Merit- og dispensationsansøgninger**

 Se SAGA

**5. Sager til behandling eksamen (bilag)**

a) *Eksamensevaluering* (ÅRSHJUL)

**6. Sager til behandling studieordninger (bilag)**

 *a) Drøftelse af ændring af studieordninger (Vademecum) (ÅRSHJUL)*

**7. Sager til behandling kvalitetspolitikken**

*a) Forskningsbasering: § 4 i studieordning 2017 for BA og § 5 i studieordning 2017 for KA (ÅRSHJUL)*

 *b) Er der tilstrækkelig og klar vejledning om mulighederne for udlandsophold? (ÅRSHJUL)*

**8. Andre sager til behandling (bilag)**

 *a) Forslag vedr. Tilvalg ved Lise Ribergaard*

 *b) Mailinglisten – hvordan administrere den?*

**9. Sager til behandling undervisning (bilag)**

*a) Undervisningsaktivitet: BA: 12 ugentlige timer i 13 uger og KA: 104 timer hvert semester (jf. Oversigt for timetal i ODIN)(ÅRSHJUL)*

*b) Bachelorprojektseminar ved Laura Feldt*

**10. Eventuelt**

 Tim Jensen Tine Jambang

 *Studienævnsformand* // *Studienævnssekretær*

Referat

**Deltagere:** Tim Jensen (TJ), Laura Feldt (LF), Niels Reeh (NR), (RHP), Thea Lindholm Kaspersen (TLK), Louise Funch Clausen (FV og LFC), Rasmus Hagemann Pedersen (RHP), Lise Ribergaard (LR) og Pia Hansen (PH)

**Referent:** Tine Jambang (TNJ)

1. **Godkendelse af dagsorden (bilag)**

Dagsorden blev godkendt

**2. Godkendelse af referat (bilag)**

Referatet blev godkendt

**3. Meddelelser**

 **a) Nyt fra studieleder**

**Flytning:** Tim Jensen (TJ) indledte med at orientere om den igangværende flytning (5. -11.11.) til pavillonen.

**Rekvisition:** der havde været fejl ift. Andreas Mebus’ fag, men det er rettet nu.

**Ekstern lektor:** TJ har den 28. oktobermodtaget 5 ansøgninger til det eksterne lektorat. TJ vil sammen med Laura Feldt (LF) gennemgå ansøgningerne.

**Studierejser:** TJ har modtaget 2 mails fra studerende vedr. studierejser. Af disse fremgår det, at de studerende er meget interesserede i at komme ud, ligegyldigt hvorhen og hvor længe. Kortere ture vil derfor også være en mulighed. De har kontaktet en underviser, som har vist sig villig. TJ tilføjer, at mange undervisere vil være interesserede i at tage på ekskursioner, hvis det kan passes ind i deres undervisning, TJ har bedt de studerende vende tilbage med konkrete forslag og at sende disse via studiesekretæren. TJ mener at valgfag på 4. semester vil være velegnet til dette, men at det kræver planlægning at få det på plads. Fx kunne særligt studeret emne være øremærket til studieture/-rejser, men det kræver grundig planlægning i god tid. Laura Feldt (LF) opfordrer de studerende til at tale med deres undervisere, hvis de har nogle ideer. LF var positiv overfor studieture med overnatninger, gerne lokalt i Danmark. TJ gav udtryk for, at det aktuelle valgfag ikke egner sig, og at det kan være en udfordring, hvis valgfag undervises af DVIP’er. Studienævnet var enige om, at de studerende meget gerne må give os besked, hvis de har nogle ideer.

**Teori og Metode på kandidatuddannelsen:** TJ havde modtaget en mail fra kandidatstuderende, som mente eksamensbyrden i faget Religionsvidenskabelig Teori og Metode var for voldsom, også set i forhold til krav til reeksamen. TJ har bedt de studerende henvende sig til SN, men vi har ikke modtaget noget. Rasmus Hagemann Petersen (RHP) oplyste, at han anså problemet for løst i mellemtiden.

**Timetælling og propædeutik m.v.:** Instituttets timetælling stemmer ikke helt med vores egen, og Lotte Bloch fra fakultetet har i øvrigt oplyst til institut, at vi ikke har lagt flere timer ind i propædeutik, men blot lagt dem over to semestre. Samtidig er det klart, at det ikke er vores hensigt at etablere holdundervisning i originalsprogsbaseret emne i både græsk og latin, hvis der ikke er tilstrækkeligt antal studerende. I en samtale med prodekan og institutleder om propædeutik, har TJ fremhævet det problematiske i et mindre udbud af propædeutiske sprog. Hvis vi fx kun udbyder græsk, forringer det vores konkurrenceevne i forhold til de andre universiteter. TJ gav udtryk for ønske om som minimum at kunne udbyde latin, græsk og norrønt. Det erklærede studienævnet sig enige i.

**Underskud:** TJ orienterede om, at der skulle ses på vores uddannelsesregnskab. Der er i år for første gang underskud, stort tilmed, på Religionsstudier.

Møde vedr. regnskabet er udsat til den 13. november. Der skal ses på, hvad underskuddet skyldes og om der evt. er fejl i regnskabet.

**Optag 2020:** Vi fortsætter med testbaseret optag, der skal foregå den 18.-19. april 2020. Testen foregår på campus og består af UniTEST samt 30 minutter til at skrive en motiveret ansøgning til Religionsstudier.

**Gæsteforelæsere:** TJ erindrede om, at der er bevilget penge til gæsteforelæser hos Laura den 1. november og bad samtidig om studienævnets accept af betaling til Hans Jørgen Lundager, som vil gæsteforelæse i Johannes timer den 18. november. Studienævnet bevilgede det ønskede.

**Endeligt optag 2019:** Vi har i år et endeligt optag på henholdsvis 13 på kandidat- og 36 på bachelor-niveau.

**SDU’s verdensmål:** Vi er af Mads Funding fra fakultetet blevet opfordret til at præsentere fag i vores studieordninger, som relaterer sig til de 17 verdensmål. Det var TJ’s holdning, at samtlige fag på Bacheloruddannelsen relaterer sig til verdensmålene, og det tilsluttede studienævnet sig. Studienævnssekretæren sørger for at melde samtlige fag ind til Mads Funding.

**Hjemmesiden:** I forbindelse med de 17 verdensmål har SDU ønsket at opdatere hjemmesiderne, så det fremgår, hvor de spiller ind i vores uddannelser. TJ havde modtaget et udspil, som han havde rettet til. Studienævnet tilsluttede sig dette.

**Verdensmåls-Filosofikum:** Universitetet har ønske om at indføre et filosofikum-lignende obligatorisk modul på 1. semester, som relaterer sig til verdensmålene. Det kunne muligvis blive noget i stil med How to Uni men blot være ECTS-bærende. TJ og andre studieledere havde udtrykt misnøje med, at det ikke var drøftet med dem.

**Censorkorpsstruktur:** TJ orienterede om, at der er et arbejde - på fakultetsniveau eller højere oppe – i gang mhp. at ændre i censorkorpsene. Vores er meget velfungerende, så forhåbentligt ændres det ikke.

**Aftagerpanelmøde:** Der afholdes aftagerpanelmøde den 11. november hos Gyldendal i København.

**Kursus for gymnasieelever:** Den 8. november er der et arrangement for 256 elever fra Tornbjerg Gymnasium. Fakultetet har ytret ønske om at måtte sige noget i løbet af dagen, men det er op til Tornbjerg at melde tilbage på en forespørgsel fra TJ.

**Produktspeciale:** TJ har modtaget en mail med forespørgsel om muligheden for at lave produktspecialer. TJ foreslog, at vi se på det i forbindelse med revision af studieordningerne. Vi har andre fag, der opfordrer til at lave produkter, som fx at lave en TV-udsendelse, skrive en novelle eller lave en procesbeskrivelse af en udstilling man har været med til at lave. Det tilsluttede studienævnet sig.

1. **Nyt fra studienævnssekretær**

Studienævnssekretæren bad om, at studienævnsmedlemmerne i deres præsentation af problemstillinger eller andet, der ikke er kendt af alle, ridser omstændigheder og sammenhæng op. Det blev taget ad notam.

1. **Nyt fra studiesekretær**

Pia Hansen (PH) orienterede om, at eksamensplanen var ved at være klar.

PH gjorde opmærksom på, at vi i forbindelse med ændring i studieordningerne skal have indføjet, at der skal bruges standardforsider. Gør de studerende ikke det, vil deres opgaver blive afvist. Der er lavet en FAQ vedr. eksamensprotokoller herunder om plagiat, som udsendes til underviserne, og det er vigtigt, at de især sætter sig ind i karakterkravene. Der skal afholdes pilotprojekter på nogle fag i forbindelse med digital eksamen. Der er generelt mange ændringer på vej i forbindelse med afholdelse af eksamen.

Evalueringer vil finde sted i uge 48-49.

Standardpetita fremsendes til PH og TJ senest den 29. november.

PH spurgte til specialereceptionen og kandidatpræsentationer: Det besluttedes, at der afholdes reception for dem, der afleverer speciale den 9. januar kl. 15, og at der fra kl. 16 vil være specialepræsentationer fra kandidater, der afleverede sommer 2019, i RELIGIOs regi. Dette skal videreformidles til RELIGIO.

1. **Nyt fra faglig vejleder**

Louise Funch Clausen (FV) orienterede om at studiepraktikken havde været vellykket. Hun havde holdt samtaler med de sidst tilbageblevne, og de havde alle været meget glade for det Humanioras studievejledning havde lavet. FV var meget positiv over for studievejledningens oplæg, men kunne godt have ønsket sig på forhånd at være blevet informeret om, hvad deres oplæg indeholdt. Det nye indslag: 'Mød de studerende' var også blevet positivt modtaget. Thea Lindholm Kaspersen (TLK) syntes også at det var gået rigtig godt, og eleverne havde stillet mange spørgsmål. De studerende havde talt om sig selv, Fagrådet og RELIGIO og opfordret gymnasieeleverne til at søge oplysninger, hvis de var interesserede i uddannelsen. Der var enighed om, at vi bør gentage succesen næste år. Den største udfordring var, i lighed med tidligere år, at eleverne havde haft svært ved at følge med i timerne. De havde dog oplevet LF’s undervisning som positiv, fordi de havde fået udleveret nogle øvelser. Eleverne udtalte ønske om at blive aktiveret. Studievejledningen havde givet eleverne nogle refleksionspapirer, som havde hjulpet dem til at fokusere på andre ting i undervisningen end det rent faglige. FV takkede de studerende, der havde stillet op. Det gjorde TJ ligeledes.

1. **Nyt fra fagråd**

TLK orienterede om, at hytteturen havde været en succes, og at ingen havde savnet alkohol. Pga. den megen regn havde man afholdt natteløbet indendørs. LF og Mikael Rothstein havde deltaget. TJ takkede såvel studerende som undervisere for deres indsats.

1. **Nyt fra RELIGIO**

RHP havde ikke noget at berette.

**4. Merit- og dispensationsansøgninger**

 Se SAGA

**5. Sager til behandling eksamen (bilag)**

1. *Eksamensevaluering* (ÅRSHJUL)

Studienævnet evaluerede eksamen på mødet i september, men der var siden tilkommet statistisk materiale. Det fremgår, at vi har alt for mange udeblivelser, hvilket kan skyldes flere ting som fx for stor arbejdsbelastning, dårlig forberedelse/planlægning og evt. stress, og det skal der kigges på. TJ bad dog om, at det blev drøftet nærmere på næste møde, da dagens møde havde fokus på studieordningsrevision. Det aftaltes, at studienævnssekretæren laver en oversigt over eksamen på samtlige fag på vores uddannelser, så vi kan få et samlet overblik over situationen. TJ ville også tage det op på det kommende Aftagerpanelmøde.

**6. Sager til behandling studieordninger (bilag)**

1. *Drøftelse af ændring af studieordninger (Vademecum) (ÅRSHJUL)*

TJ indledte punktet med at gøre opmærksom på, at der nu var lukket for yderligere forslag. Der har været mulighed for at indgive forslag siden årets begyndelse. Evt. nye forslag må vente til næste studieordningsrevision med virkning fra 2021.

Studienævnet havde en indgående og detaljeret drøftelse af de foreslåede ændringer og det står klart, at der ligger en del udfordringer fremadrettet pga. bemandingen. Det aftaltes, at TJ fortsætter revisionsarbejdet og fremsender den opdaterede version til studienævnet inden næste møde den 4. december.

**7. Sager til behandling kvalitetspolitikken**

1. *Forskningsbasering: § 4 i studieordning 2017 for BA og § 5 i studieordning 2017 for KA(ÅRSHJUL)*

Der var ikke noget at bemærke. Forskningsbaseringen vil som hidtil fremgå af studieordningerne.

1. *Er der tilstrækkelig og klar vejledning om mulighederne for udlandsophold? (ÅRSHJUL*)

Der var enighed om, at Internationalt Kontor ikke leverer optimalt i forhold til at hjælpe og vejlede studerende. Vi har udpeget Mette Horstmann til tovholder, og det vil forhåbentlig hjælpe, men er ikke helt tilstrækkeligt heller. Studienævnet var enige om, at det er vigtigt at vores studerende benytter muligheden for at tage ud på 3. semester af kandidatuddannelsen. Det er også godt for økonomien. På fakultetet sidder Ella Møller nu med internationaliseringen herunder fremstødet *Internationalization at home*. TLK oplyste, at Mette Horstmann havde holdt oplæg for 1. semester, men at der var behov for mere information. Niels Reeh (NR) tilføjede, at det kunne have betydning, at også underviserne fortæller om deres personlige erfaringer med, hvor stor betydning udlandsophold har. Det besluttedes, at TJ samt faglig vejleder i løbet af november måned kontakter studerende på 1. semester. Desuden at der skulle være et særligt arrangement en gang om året. LF oplyste, at der havde været afholdt Student Fair med besøg af internationale universiteter, hvilket overraskede studentermedlemmerne, da de ikke havde fået information om dette fremstød. Der var enighed om, at det er vigtigt, at vores studerende får fyldestgørende information om deres muligheder tidligt i uddannelsen samt hjælp til selve processen, som kan være svær at gennemskue. TJ kunne tilføje, at det er svært at få etableret kontakter til nye universiteter, selv når alle aftaler på de udenlandske universiteter er klar.

**8. Andre sager til behandling (bilag)**

1. *Forslag vedr. Tilvalg ved Lise Ribergaard(LR*)

LR havde en oplevelse af mangelfuld information om hvilke muligheder de studerende har i forbindelse med tilvalget. Hun havde fx ikke været klar over, at der kunne laves et individuelt tilrettelagt forløb. Noget som hun som ældre og erfaren studerende kunne have haft større udbytte af fremfor at skulle bruge tid og kræfter på en tilvalgspakke, der kan opleves som intetsigende pga. manglende motivation. Hun foreslog derfor, at man fremover sikrer sig, at vores studerende informeres om deres muligheder. Studienævnet støttede dette, og det besluttedes, at der skal arbejdes målrettet på, at få mulighederne kommunikeret ud på relevante tidspunkter, og at faglig vejleder og TJ skal stå for implementationen.

1. *Mailinglisten – hvordan administrere den?*

Punktet behandles på mødet i januar 2020.

**9. Sager til behandling undervisning (bilag)**

1. *Undervisningsaktivitet: BA: 12 ugentlige timer i 13 uger og KA: 104 timer hvert semester (jf. Oversigt for timetal i ODIN)(ÅRSHJUL)*

Studienævnet er opmærksom på at studieordningerne fortsat lever op til minimumskravene.TJ kunne dog oplyse, at ministeriet nu har givet mulighed for lidt fleksibilitet i forhold til fordelingen af timerne, når blot vi fortsat lever op til det samlede antal timer, der kræves på uddannelserne.

1. *Bachelorprojektseminar ved Laura Feldt(LF)*

Der var stemning for det fremlagte forslag, som TJ takkede for. Der var enighed om, at det fremadrettet skal fremgå af studieordningen, at der afholdes Bachelorseminar med øvelsestimer.

1. Man drøftede kort at gøre mere opmærksom på, at det er muligt at lave et produktspeciale i stedet for den traditionelle afhandling.

**10. Eventuelt**

LF orienterede om, at der afholdes institutrådsmøde den 4. december, hvorfor hun ikke kan deltage i studienævnsmødet.

Tim Jensen Tine Jambang

*Studienævnsformand* // *Studienævnssekretær*